Politiet frykter misbruk av marihuana blant ungdom

25 personer ble pågrepet da politiet på Romerike aksjonerte onsdag og torsdag.

30. mars 2012

Politiet slo til mot 15 adresser i Eidsvoll i Akershus.

Det ble beslaglagt amfetamin, marihuana, hasj og tablettene rivotril, skriverrb.no.

25 personer ble pågrepet. 13 av dem var i alderen 18-23 år. Ingen av dem er straffedømt tidligere.

Les også 11 pågrepet i narkoaksjon i Oslo og Bærum

Politiet er bekymret

— Alle i alderen 18-23 år var i besittelse av - eller ruset på marihuana. I kjølvannet av aksjonen ser vi at det er mange nye navn, sier sier politiførstebetjent Espen Sandvold ved Eidsvoll og Hurdal lensmannskontor til avisen.

Flere av de pågrepene skal ifølge politiet ha jobber som krever plettfri vandel.

– Vi ønsker nå å rope et varsku blant foreldre og ungdommen selv for å forhindre et tungt marihuanamisbruk, sier Sandvoll.